# Prosessbeskrivelser.

## Kontering av faktura

**Status:** I produksjon siden august 2023.

**System:** Visma Enterprise Økonomi (on-premise, åpen sone).

**Kort prosessbeskrivelse:** Prosessen behandler faktura fra utvalgte leverandører. Fakturaene fordeles automatisk fra fakturamottak til roboten. Roboten leser spesifikasjon på faktura, og følger regler for om det skal opprettes linjer for forskjellig håndtering av mva. eller ikke. Ved forskjellig håndtering av mva., oppretter robot ny(e) fakturalinje(r). Alle linjer påføres kontering basert på oppslag i Visma Økonomi. Etter at kontering er påført, sender robot faktura videre til en person for kontroll, attestering og anvisning.

## Fordeling av PLO-meldinger

**Status:** I produksjon siden desember 2023.

**System:** Visma Profil (on-premise, lukket sone).

**Kort prosessbeskrivelse:** PLO-meldinger omfatter standardiserte meldingstyper utarbeidet for å sikre at tilstrekkelig og relevant informasjon følger pasient ved overføring mellom kommune, fastlege og helseforetak, og mellom aktører innad i kommunehelsetjenesten. Meldingene registreres i kommunens pasientjournalsystem, Visma Profil, og skal fordeles til riktig tjeneste/ansvarlig i kommunen. Robot overvåker innboksen disse meldingene kommer til, og fordeler meldinger ut ifra en regelmatrise.

## Oppdatering av saldo

**Status:** I produksjon siden januar 2024.

**System:** Visma Enterprise Økonomi (on-premise, åpen sone).

**Kort prosessbeskrivelse:** Navigerer i Visma Økonomi for å kjøre en rapport for oppdatering av saldo.

## Redusert foreldrebetaling barnehage og SFO

**Status:** I produksjon siden juni 2024.

**System:** Vigilo (skytjeneste) og KS Fiks-tjenester.

**Kort prosessbeskrivelse:** I forbindelse med søknad om barnehageplass, kan søker gi samtykke til at kommunen sjekker om de kan få redusert pris for barnehage. Samtykket omfatter også søsken med plass i barnehage eller SFO. Basert på samtykket, kan en robot sjekke familiens inntekt fra siste års skattemelding. Oppdages det at en familie har rett på redusert pris, oppretter robot søknaden på vegne av familien. Robot behandler også alle søknader, enten de er opprettet av robot eller en familie selv har sendt inn søknad.

## Egenbetaling for langtidsopphold på sykehjem

**Status:** Utrulling til produksjon.

**System:** Visma Profil (on-premise, lukket sone).

**Kort prosessbeskrivelse:** Robot skal oppdatere grunnlag for trekk og fakturering for egenandel for langtidsopphold på sykehjem.

## Forvaltningsoppgaver

**Status:** Under utvikling.

**System:** Visma Profil (on-premise, lukket sone).

**Kort prosessbeskrivelse:** Forvaltningsoppgaver i forbindelse med saksbehandling for søknader om helsetjenester.

## Inngående faktura Velferd

**Status:** Under utvikling.

**System:** Visma Velferd (on-premise, lukket sone).

**Kort prosessbeskrivelse:** Behandling av inngående fakturaer fra utvalgte leverandører i Visma Velferd (NAV).

## Andre prosesser

Følgende prosesser er innmeldte ideer som er til kartlegging, prioritering eller vurdering:

* Barnehageopptak og mottak av søknader om plass (Vigilo).
* Utsendelse av tjenestebevis (HR, Visma HRM).
* Vedtaksbrev spesialpedagogisk hjelp.